12. Az Északi-sark igazgatása globális környezetben (szavazás) 
- Az 1. módosításra vonatkozó szavazás előtt:
Satu Hassi
Elnök úr! Szóbeli módosításként azt szeretném javasolni, hogy a módosításunkban szereplő biológiai sokféleség védelme a bekezdés eredeti szövegének a kiegészítése legyen. Tehát nem törlés: csak egy kiegészítés.
(A Parlament elfogadja a szóbeli módosítást, de utólag elveti a módosított módosítást)
-A D preambulumbekezdésről szóló szavazás előtt:
Diana Wallis
Elnök úr! Részletek kellettek volna erről a szóbeli módosításról. Ennek azt kell világossá tennie, hogy az Egyesült Nemzetek Szervezete Tengerjogi Egyezménye miért nem elegendő önmagában a sarkvidék kezelésére. Tehát ezeket a szavakat teszi hozzá a D preambulumbekezdéshez: "és amelyet nem az éghajlatváltozás jelenlegi körülményeire és a Jeges-tenger olvadó jegének egyedülálló következményeire való sajátos tekintettel alakítottak”.
(A Parlament elfogadja a szóbeli módosítást)
- Az F preambulumbekezdésről szóló szavazás előtt:
Diana Wallis
Elnök úr! Ez pontosan ugyanaz a téma és ezeket a szavakat kell hozzátenni az F preambulumbekezdéshez: "mivel a sarkvidéki régiót jelenleg semmilyen speciális multilaterális szabályok és előírások nem irányítják”.
(A Parlament elfogadja a szóbeli módosítást)
